**I Z V J E Š Ć E O R A DU N A Č E L N I K A**

**OPĆINE BEREK**

**za razdoblje siječanj - lipanj 2020.**

1. **UVOD**

Sukladno novim zakonskim obvezama, utvrđenih i Statutom Općine Berek („Službeni glasnik Općine Berek“, broj 01/18), načelnik je obvezan dva puta godišnje podnijeti općinskom Vijeću izvješće o svom radu (u daljnjem tekstu: Izvješće). Ovo je prvo Izvješće koje podnosim Općinskom vijeću u tekućoj godini.

U prethodnom razdoblju izvješćujem Vas nastavno po oblastima djelovanja općinske uprave.

1. **AKTIVNOSTI OPĆINSKOG NAČELNIKA**

I ove godine, od siječnja do lipnja, puno se radilo na ulaganju u razvoj i poboljšanje života svih naših mještana. Općina se javila na javni poziv Ministarstva graditeljstva i kandidirali za drugu fazu sanacije nerazvrstane ceste na dionici Gornja Garešnica – Veliki Prokop. Ove godine smo dobili nešto manje novca, dobili smo 168.000,00 kn, a radovi procijenjene vrijednosti 450.000,00 kn (bez pdv-a) će ubrzo i krenuti jer smo uputili Pozive na dostavu ponuda na tri adrese ponuđača. Radi se o preostalih 1300 m koje je ostalo od prethodne godine za završiti.

Na javni poziv Ministarstva regionalnog razvoja prijavili smo i naš dom u Bereku. Radovi sanacije društvenog doma i njegovo vanjsko uređenje procijenjeni su na 300.000,00 kn, planirali smo da budu završeni do dana općine 29. rujna, kako bi svečanu sjednicu održali u novom ruhu našeg doma.

Radovi na rekonstrukciji nerazvrstane ceste u Ruškovcu završili su 05. prosinca. Ovaj projekat financiran je od strane Agencije za plaćanje, a njegova vrijednost je 5.050.000,00 kn, Uporabna dozvola je ishođena u veljači te je još preostala kontrola od strane Agencije kako bi se utvrdilo da su radovi izvršeni prema troškovniku i svim pravilima javne nabave. Agencija je već dva puta tražila pojašnjenja i nadopunu dokumentacije koja je poslana, ali još uvijek nismo dobili konačnu ocjenu izvedenih radova.

Javna nabava za Kulturni centar Berek objavljena je 15.06.2020., a javno otvaranje ponuda biti će 14.07.2020. u 13h., osim ako ne bude potrebe za produžetkom roka za dostavu ponuda. Nadamo se da zainteresirani ponuđači neće ponuditi radove u puno većoj vrijednosti od onog procijenjenog iznosa potpore koji iznosi 7.328.931,13 kn (sa PDV-om)

Od ostalih važnih projekta u općini je i kanalizacija u Bereku. Natječaj je otvoren do 22.07.2020. te ćemo uskoro doznati tko će biti izvođač tih radova i koliko će radovi iznositi. Radovi su procijenjene vrijednosti 11.000.000,00 kn, od čega će 80% sufinancirati Hrvatske vode, a 20% Općina Berek.

Nakon trećih izmjena i dopuna Programa raspolaganja poljoprivrednim zemljištem u vlasništvu RH na području Općine Berek, Ministarstvo poljoprivrede je, dalo svoju Suglasnost, ali nam Ministarstvo zaštite okoliša mora dati i svoju ocjenu prihvatljivosti za ekološku mrežu, a bez koje ne možemo raspisati natječaj za zakup i prodaju poljoprivrednog zemljišta. Ministarstvo je zatražilo određene izmjene i dopune Programa, stoga nam opet prethodi cijeli niz radnji kako bi i na te nove izmjene i dopune Programa dobili novu Suglasnost Ministarstva poljoprivrede.

Pojavio se još jedan interesantan Program ruralnog razvoja, koji se odnosi na Uspostavu i uređenje poučnih staza, vidikovaca i ostale manje infrastrukture. U sklopu ovog programa imamo u planu napraviti projekat za poučne staze i vidikovac u Podgariću gdje možemo povući određena sredstva kako bi turizam u našoj općini podigli na veću razinu. Natječaj je otvoren do 31.kolovoza.

1. **ZAKLJUČAK**

Podneseno Izvješće o radu općinskog načelnika Općine Berek za razdoblje od siječanja – lipanj 2020. godine sadrži prikaz poslova i zadataka iz nadležnosti načelnika, izvršnog tijela Općine Berek.

**Općinski načelnik**

Mato Tonković, v.r.

**KLASA**: 022-06/20-04/01

**URBROJ**: 2123/02-02-20-3

Berek, 05. srpnja 2020.g.